《北游诗二十一首 其十三 旅中逢故人饮》
明代·张元凯

关河冰雪滞征轮，邂逅穷交白发新。学剑学书吾少贱，种瓜种豆尔长贫。

纵输黄鹄能遗世，尚赖青山不负人。岐路一樽何必尽，待归长醉五湖滨。

作者简介：苏州吴县人，字左虞。少习《毛诗》。以世职为苏州卫指挥，督运漕粮北上，有功不得叙，自免归。悒悒不得志，以酒自放，酒酣谈天下事，慷慨风发。工诗，有《伐檀斋集》。